cyanic-selkie/wikianc huggingface dataset:
కె.ఎల్. నరసింహారావు
సాయుధపోరాటం
జైలు నుంచి విడుదలయ్యాక ఎం.ఎస్‌. రాజలింగం, హయగ్రీవాచారి, కాళోజీ నారాయణరావు వంటి వారి ప్రభావంతో ఆంధ్ర మహాసభ మార్గంలో నడిచారు. భువనగిరి మహాసభలో రావి నారాయణ రెడ్డి, చిర్రావూరి లక్ష్మీనరసయ్య, మంచికంటి రాంకిషన్‌ రావు, సర్వ దేవ భట్ల రామనాథం తదితరులతో పరిచయమైంది. ఆ కాలంలో వరంగల్‌లో ఆజాంజాహి మిల్లులో కార్మిక సంఘ నిర్మాణంలో రామనాథంతో కలసి పనిచేశారు. రామనాథం ప్రేరణతో 1944లో కమ్యూనిస్టు పార్టీలో చేరారు. అదే ఏడాది విజయవాడలో రాజకీయ తరగతులకు హాజరై పుచ్చలపల్లి సుందరయ్యను చూశారు. పుస్తక పఠనం కూడా అప్పుడే బాగా సాగించారు.
ఇల్లెందు ప్రాంతంలో జన్నారెడ్డి భూస్వామి ఆధీనంలోని భూమిని పేదలకు పంచారు.
రాజకీయ జీవితం
1952లో జరిగిన హైదరాబాదు రాష్ట్ర ఎన్నికల్లో ప్రోగ్రెసివ్‌ డెమొక్రటిక్‌ ఫ్రంట్‌ పేరుమీద ఇల్లెందు నుంచి పోటీచేసి గెలిచారు. నాటి హైదరాబాదు శాసనసభలో వి.డి.దేశ్‌పాండే నాయకుడు కాగా నరసింహారావు ఉపనాయకుడుగా బాధ్యతలు నిర్వహించారు.
1957లో ఆంధ్రప్రదేశ్ శాసనసభ ఏర్పడి సుందరయ్య ప్రతిపక్ష నాయకత్వం చేపట్టినప్పుడు కూడా నరసింహారావు ఉప నాయకుడుగా ఉన్నారు. సభలో ఆంధ్ర, హైదరాబాదు రాష్ట్రాలను కలిపినప్పుడు కమ్యూనిస్టులు చెప్పిన విశాలాంధ్ర పదం గిట్టని సమయంలో ఆంధ్రప్రదేశ్‌ అన్న పదాన్ని ముందుకు తేవడంలోనూ ఆయన తొలి సూచన చేశారు. 1962లో మూడోసారి ఎంఎల్‌ఏగా గెలిచిన తరుణంలోనే ప్రభుత్వం భావి సిపిఎం నాయకత్వంపై మాత్రమే దాడి చేసినపుడు ఆయన కూడా అరెస్టయ్యారు. సిపిఎం వైపే నిలబడి జిల్లాలో ప్రముఖ శక్తిగా ఎదగడానికి ప్రారంభ దశలో ముఖ్య బాధ్యతలు నిర్వహించారు. 1967లో ఆఖరి సారి శాసనసభ్యుడైనప్పుడు విశాఖ ఉక్కు సమస్యపై రాజీనామా చేశారు. తర్వాత ఆ నియోజకవర్గం రిజర్వుడుగా మారింది. 1975లో దేశంలో ఎమర్జన్సీ విధించి హక్కులు కాలరాచినపుడు పార్టీ నాయకత్వం అజ్ఞాత వాసంలోకి వెళ్లారు.
మరణం
ఈయన 2011, మార్చి 16న మరణించాడు.
మూలాలు
వర్గం:ఖమ్మం జిల్లా కమ్యూనిస్టు నాయకులు వర్గం:భద్రాద్రి కొత్తగూడెం జిల్లా రాజకీయ నాయకులు వర్గం:1927 జననాలు వర్గం:ఖమ్మం జిల్లా నుండి ఎన్నికైన ఆంధ్రప్రదేశ్ శాసన సభ్యులు వర్గం:తెలంగాణ సాయుధ పోరాట యోధులు వర్గం:ఖమ్మం జిల్లా నుండి ఎన్నికైన హైదరాబాదు రాష్ట్ర శాసన సభ్యులు వర్గం:2011 మరణాలు
అత్రి మహర్షి
అత్రి ఒక మహా ఋషి. ఆయన అగ్ని, ఇంద్రుడు, హిందూ మతం యొక్క ఇతర వేద దేవతలకు అనేక వేదశ్లోకాలను రచించారు.
అత్రి సంహితలు, అత్రి స్మృతులు మొదలగు గ్రంథములను కూడా రచించారు. వీటిలో దానములు, ఆచారములు, గురు ప్రశంస, చాతుర్వర్ణ ధర్మములు,జపమాల పవిత్రత, బ్రాహ్మణులకు ఉండవలసిన సుగుణములు, యమ నియమములు, పుత్రులు, దత్త పుత్రులు, ప్రాయశ్చిత్తములు, అశౌచములు మొదలగు ఎన్నో విషయములు గురించి వ్రాసారు.
హిందూ సంప్రదాయంలో సప్తర్షి నక్షత్ర మండలం (ఏడు గొప్ప నక్షత్రాల కూటమి)లో అత్రి ఒక నక్షత్రం.ఈ ఋషి గురించి ఎక్కువగా ౠగ్వేదం గ్రంథంలో ప్రస్తావించబడింది. అత్రి మాహముని గౌరవార్థం ఋగ్వేదంలోని ఐదవ మండలాన్ని అత్రి మండలం అని పిలుస్తారు. అందులోని ఎనభై ఏడు శ్లోకాలు ఆయనకు, ఆయన వారసులకు ఆపాదించబడ్డాయి. అత్రి గురించి రామాయణం, మాహాభారతాల్లో కూడా వివరాలు లభిస్తూన్నాయి..
జీవితం
అత్రి సప్తర్షి మండలంలో ఏడవ ఋషిపుంగవుడు. . వేద యుగం యొక్క పురాణాల ప్రకారం, అత్రి అనసూయ దేవిని వివాహం చేసుకున్నాడు. వీరికి ముగ్గురు కుమారులు, దత్తాత్రేయుడు, దుర్వాసుడు, చంద్ర. దైవిక వృత్తాంతం ప్రకారం సప్త ఋషులలో చివరివాడు, నాలుక నుండి ఉద్భవించినట్టుగా నమ్ముతారు. అత్రి భార్య అనసూయ ఏడుగురు పతివ్రతలలో ఒకరిగా పరిగణించబడుతుంది.
ఋగ్వేదం కర్త
అత్రి ఋగ్వేదంలోని ఐదవ మండలం (పుస్తకం 5) యొక్క ప్రధాన అధికారి. అత్రికి చాలా మంది కుమారులు, శిష్యులు ఉన్నారు, వీరు ఋగ్వేదం, ఇతర వేద గ్రంథాల సంకలనంలో కూడా సహకరించారు. మండల గ్రంథంలోని 87 శ్లోకాలు, ప్రధానంగా అగ్ని, ఇంద్రుడు, విశ్వ దేవతలు, జంట దేవతలుగా మిత్ర, వరుణ, అశ్వని దేవతల గురింవి ప్రస్తావించారు.. రెండు శ్లోకాలుగా ఒక్కొక్కటి ఉషోదయం, సూర్యునికి అంకితం చేయబడ్డాయి. ఈ పుస్తకంలోని చాలా శ్లోకాలు అత్రియా అని పిలువబడే అత్రి వంశ స్వరకర్తలకు ఆపాదించబడ్డాయి. ఋగ్వేదం యొక్క ఈ శ్లోకాలు భారత ఉపఖండంలోని ఉత్తర ప్రాంతంలో సి. 3500–3000 BCE. కాలంలో కూర్చబడ్డాయి
ఋగ్వేదం యొక్క అత్రి శ్లోకాలు శ్రావ్యమైనవి. ఆధ్యాత్మిక ఆలోచనలను పెంపొందించుచూ సంస్కృత భాష యొక్క వశ్యతను, పదనిర్మాణములను తెలియచేయునవిగా ఉన్నాయి. అత్రి మండలంలోని శ్లోకాలను గెల్డ్నర్ వంటి పండితులు ఋగ్వేదంలోని అన్నిటిలోనూ చాలా కష్టమైన చిక్కు శ్లోకంగా భావిస్తారు. 5.80 శ్లోకంలో కవితాత్మకంగా హృదయపూర్వక ఉదయాన్నే ప్రదర్శించడం వంటి రూపకాల ద్వారా సహజ దృగ్విషయాన్ని సొగసైన ప్రదర్శనకు కూడా ఈ శ్లోకాలు ప్రసిద్ధి చెందాయి.
ఐదవ మండలాకు అత్రి, అతని సహచరులకు ఆపాదించబడినప్పటికీ, ఋగ్వేదంలోని ఇతర మండలాలలో అనేక ఇతర శ్లోకాలతో ఘనత ప్రస్తావించబడింది.
రామాయణం
రామాయణంలో, రాముడు, సీత, లక్ష్మణులు తమ సన్యాసినిలో అత్రి, అనసూయలను సందర్శిస్తారు. అత్రి యొక్క గుడిసె చిత్రకూటలో ఉంది,
సాంస్కృతిక ప్రభావం
దక్షిణభారతదేశ తిరుపతి సమీపంలో లభ్యమైన కల వైఖానస సంప్రదాయాలను అనుసరించి మహామునులను నలుగురుగా నిర్ధారించారు. వారు అత్రి, భృగువు, మరీచి, కష్యపుడు. .
అతి గొప్ప వైన తాళపత్ర గ్రంథాల ఆధారంగా లభ్యమైన అత్రి సంహిత సంప్రదాయాల్లో బ్రాహ్మణులకు వేధిక కర్మలను వేద ధర్మాల గురించి జీవన విలువలు యోగ సాధన ప్రయోజనాలు వివరించబడ్డాయి.
వైఖానసాలు దక్షిణ భారతదేశంలో ఒక ముఖ్యమైన సమాజంగా కొనసాగుతున్నాయి, వారు వారి వేద వారసత్వానికి కట్టుబడి ఉన్నారు.
ఇతర లంకెలు
వర్గం:హిందూ ఋషులు
విజయవాడ రెవెన్యూ డివిజను
విజయవాడ రెవెన్యూ డివిజను, ఎన్టీఆర్ జిల్లాకు చెందిన ఆదాయ పరిపాలనా విభాగం. విజయవాడ నగరంలో ఈ విభాగం ప్రధాన కార్యాలయం ఉంది.
చరిత్ర
కృష్ణాజిల్లా లో భాగంగా వున్నప్పుడు 15 మండలాలు వుండేవి.
మండలాలు
విజయవాడ డివిజన్‌లో 8 మండలాలు ఉన్నాయి. విజయవాడ పట్టణ మండలం కొత్త జిల్లా ఏర్పాటులో భాగంగా విజయవాడ ఉత్తర, విజయవాడ తూర్పు, విజయవాడ పశ్చిమ, విజయవాడ మధ్య గా విభజించబడింది.
మూలాలు
వర్గం:ఎన్టీఆర్ జిల్లా రెవెన్యూ డివిజన్లు
ఏనుగు నరసింహారెడ్డి
ఏనుగు నరసింహారెడ్డి (ఆంగ్లం: Enugu Narasimha Reddy) తెలంగాణ కు చెందిన కవి, రచయిత, సాహిత్య విమర్శకుడు, అనువాదకుడు. 2017 నుండి 2020 వరకు తెలంగాణ సాహిత్య అకాడమీ తొలి కార్యదర్శిగా పనిచేశాడు. ప్రస్తుతం మేడ్చల్ జిల్లా అదనపు కలెక్టర్ గా విధులు నిర్వర్తిస్తున్నాడు.
జననం, విద్య
నరసింహారెడ్డి 1968, ఏప్రిల్ 6న కృష్ణారెడ్డి - లక్ష్మమ్మ దంపతులకు తెలంగాణ రాష్ట్రం, యాదాద్రి భువనగిరి జిల్లా, కల్లోనికుంటలో జన్మించాడు. నరసింహారెడ్డి జన్మించిన మూడేళ్ళకు తండ్రి కృష్ణారెడ్డి టీబీ వ్యాధితో మరణించగా, తల్లి లక్ష్మమ్మ నరసింహారెడ్డిని తీసుకొని హైదరాబాదు (తార్నాక)కు వెళ్ళింది. అక్కడ ఇబ్బందులు ఎదురుకావడంతో చిట్యాల కు వచ్చి స్థిరపడింది.
చిట్యాలతో పదవ వరగతి, రామన్నపేట లో ఇంటర్ విద్య పూర్తిచేశాడు. సికింద్రాబాద్ లోని సర్దార్ పటేల్ కాలేజీలో డిగ్రీ మొదటి సంవత్సరం, నల్గొండ లోని నాగార్జున ప్రభుత్వ డిగ్రీ కళాశాలలో రెండవ సంవత్సరం, మూడో సంవత్సరం చదివాడు. ఆ తరువాత ఉస్మానియా విశ్వవిద్యాలయం లో ఎంఏ, తెలుగు విశ్వవిద్యాలయం లో ఎంఫిల్, పీహెచ్.డి పూర్తిచేశాడు.
వ్యక్తిగత జీవితం
డిగ్రీ రెండవ సంవత్సరం చదువుతున్న సమయంలోనే నరసింహారెడ్డికి తన మేనమరదలు అరుణతో వివాహం జరిగింది. వారికి ఇద్దరు కుమార్తెలు (తేజస్విని, గీతాంజలి)
ఉద్యోగం
పీహెచ్.డి చదువుతున్న సమయంలోనే ఏపీపీఎస్సీ గ్రూప్-2ఎలో రెండవర్యాంకు సాధించిన నరసింహారెడ్డికి, ప్రొబేషనరీ డిప్యూటీ తహసీల్దారుగా ఉద్యోగం రావడంతో, జేఆర్ఎఫ్ కు రాజీనామా చేసి పీహెచ్.డీ కొనసాగించాడు. మెదక్, నిజామాబాద్, కరీంనగర్, హైదరాబాద్, రంగారెడ్డి జిల్లా లలో వివిధ స్థాయిలో ఉద్యోగాలు నిర్వహించాడు. తెలంగాణ సాహిత్య అకాడమీ కార్యదర్శిగా ప్రపంచ తెలుగు మహాసభలు సమర్థవంతంగా నిర్వహించాడు.
సాహిత్య ప్రస్థానం
స్కూల్ లైబ్రరీలో రష్యన్ అనువాదాలు, బెంగాలీ అనువాదాలు, కుప్రీన్, టాల్ స్టాయ్, తుర్గనేవ్ రచనలు చదివాడు. విద్యార్థి దశలోనే పల్లె జీవనంపై మట్టిపాట పేరుతో శతకం రాశాడు. పదవతరగతిలో ఉన్నప్పుడు బాలల మాసపత్రిక పెట్టిన బాలల నవల పోటీకి 120 పేజీలతో 'ఊరు మారింది' అనే నవల రాసి పోటీకి పంపించాడు. ఆ తరువాత 'సినీయాక్టర్ని' అనే నవల రాశాడు. 1983లో 'పాఠశాల' అనే విద్యార్థి మ్యాగజైనుకు శ్రీనాథ మహాకవిపై రాసిన వ్యాసానికి మొదటి బహుమతి వచ్చింది. ఆటలలో, వ్యాస రచనలో, వక్తృత్వ పోటీలలో పాల్గొనేవాడు. తొమ్మిదో తరగతిలో ఉన్నప్పుడు పాఠశాల విద్యార్థి సంఘం కార్యదర్శిగా, 10వ తరగతిలో అధ్యక్షుడిగా ఎన్నిక్యాడు. ఇంటర్ చదువుతూ ఉన్నరోజుల్లో యువవాణిలో కవిత్వం చదవడానికి అవకాశం లభించింది. తిరుమల తిరుపతి దేవస్థానం వారి పురాణ ప్రబోధ పరీక్షలో జిల్లా ఫస్టు ర్యాంకు రజత పతకం అందుకున్నాడు. డిగ్రీ రెండవ సంవత్సరం చదువుతున్నప్పుడు రాసిన పగిలిన గుండెలు నవల ప్రజాపోరాటం సాయంకాల దినపత్రికలో డైలీ సీరియల్ గా రెండున్నర నెలలు ప్రచురించబడింది.
రచనలు
నరసింహారెడ్డి రాసిన పుస్తకాలు:
సంపాదకత్వం
నరసింహారెడ్డి సంపాదకత్వం వహించిన పుస్తకాలు:
ఇతర వివరాలు
నరసింహారెడ్డిపై గుడిపాటి, గురిజాల రామిశేషయ్య సంపాదకత్వంలో అరతెర తీసిన రంగస్థలం, కొండ్రెడ్డి వెంకటేశ్వరరెడ్డి ఏనుగు నరసింహారెడ్డి సాహిత్యాంతరంగం అనే పుస్తకాలు వచ్చాయి.
పురస్కారాలు
నరసింహారెడ్డి అందుకున్న పురస్కారాలు:
మూలాలు
వర్గం:1968 జననాలు వర్గం:యాదాద్రి భువనగిరి జిల్లా కవులు వర్గం:యాదాద్రి భువనగిరి జిల్లా రచయితలు వర్గం:యాదాద్రి భువనగిరి జిల్లా వ్యక్తులు వర్గం:ప్రభుత్వ ఉద్యోగులు వర్గం:తెలుగు విశ్వవిద్యాలయం పూర్వ విద్యార్థులు
విశ్వాసం
విశ్వాసం 2019లో తమిళంలో విడుదలై.. తెలుగులోకి డబ్బింగ్ చేసిన సినిమా. ఎన్.ఎన్.ఆర్ ఫిలిమ్స్ బ్యానర్ పై సెంథిల్ త్యాగరాజన్, అర్జున్ త్యాగరాజన్ నిర్మించిన ఈ చిత్రానికి శివ దర్శకత్వం వహించాడు. ఈ సినిమాలో అజిత్, నయనతార, జగపతి బాబు, వివేక్ ముఖ్య పాత్రల్లో నటించారు. ఈ సినిమా 1 మర్చి 2019న విడుదలైంది.
కథ
రావులపాలెం గ్రామంలో వీర్రాజు (అజిత్) రైస్ మిల్లు ఓనర్. ఆ ఊరికి మెడికల్ క్యాంప్ పెట్టడానికి వచ్చిన నిరంజన (నయనతార)ను చూసి ఇష్ట పడి పెళ్లి చేసుకుంటాడు అయితే కొన్ని కారణాల వల్ల వారు విడిపోతారు. తమ గ్రామంలో పదేళ్లకోసారి జరగే జాతర జరుగుతుంది. ఈసారి జాతరకి బంధువుల్లేక వొంటరిగా వున్న వీర్రాజుని ఇప్పటికైనా వెళ్ళి భార్యనీ, కూతుర్నీ తీసుకురమ్మని వారి పెద్దలు చెప్తారు. వీర్రాజు ముంబాయి వెళ్లి భార్య డాక్టర్ నిరంజన (నయనతార) ని కలుసుకుంటాడు. ఇంతకీ వీర్రాజు భార్య అతడిని విడిచి ఎందుకు వెళ్లిపోయింది? ముంబయి వెళ్లిన అతడికి ఎలాంటి అనుభవాలు ఎదురయ్యాయి? తిరిగి ఆమెను తన ఊరికి తీసుకురావడానికి అతనేం చేశాడు అనేదే మిగతా సినిమా కథ.
మూలాలు
వర్గం:2019 తెలుగు సినిమాలు వర్గం:2019 సినిమాలు
దెయ్యం
right|thumb|దెయ్యం
దెయ్యం (Ghost) చనిపోయిన వ్యక్తిని పోలినవి. దెయ్యాలు వాటికి సంబంధించిన, చనిపోయిన ప్రదేశాలలో కనిపిస్తాయి లేదా వానికి సంబంధించిన వ్యక్తులకు కనిపిస్తాయి. దెయ్యాలు చనిపోయిన వ్యక్తుల ఆత్మలకు సంబంధించినవిగా కూడా భావిస్తారు. ఇవి ఎక్కువగా కనిపించే ప్రదేశాల్ని హాంటెడ్ (Haunted) ప్రదేశాలు అంటారు. ఇవి కొన్ని వస్తువుల్ని ప్రేరేపిస్తాయి; కానీ ఇలాంటివి ఎక్కువగా యువతులలో కనిపించే మానసిక ప్రవృత్తికి సంబంధిచిన విషయాలుగా కొందరు భావిస్తారు. దెయ్యపు సైన్యాలు, జంతువులు, రైళ్ళు, ఓడలు కూడా ప్రచురించబడ్డాయి.
నమ్మకాలు
హిందూ మతం లో చాలా మంది దెయ్యాలని నమ్ముతారు. కొంతమంది దెయ్యాలను నమ్మరు అలాగే దేవుడిని కూడా నమ్మరు. కొంతమంది దెయ్యాలు వుంటే దేవుడు కూడా ఉంటాడని, లేకపోతే దేవుడు వుంటే దెయ్యాలు కూడా ఉంటాయని నమ్ముతారు. సదా దేవుడు దెయ్యాల నుంచి రక్షిస్తూ ఉంటాడని నమ్ముతారు.. ఏదైనా ఒక మంచి పని చేస్తున్నపుడు దుష్టశక్తులు అడ్డుకుంటూ ఉంటాయని నమ్ముతారు, ఇక్కడ దుష్ట శక్తులు అంటే దెయ్యాలే. అసలు ఇంతకి దెయ్యాలు ఉంటాయా అన్న ప్రశ్నకి మాత్రం ఇప్పటిదాకా ఖచ్చితమైన సమాధానం లేదు. ఎవైన కొన్ని వింత విషయాలు చెడ్డవి జరిగితే అది దెయ్యాల ప్రభావమేనని నమ్ముతారు. కానీ కొన్ని విషయాలను శాస్త్రవేత్తలు ప్రయోగపూర్వకంగా నిరూపించిన సంఘటనలు కూడా కొన్ని సమయాలలో చోటు చేసుకున్నాయి. కొన్ని పల్లెటూర్లలోని  ప్రజలు దయ్యం తమతో ప్రవర్తించిన తీరును చెప్తుంటారు. దేవ ఘడియలో జన్మించిన వారికి దయ్యం కనిపిస్తుందని ప్రజల్లో ఒక అభిప్రాయం ఉంది. ఎవరైనా ఆయుష్షు తీరకుండా చనిపోతే దయ్యలై తిరుగుతూ ఉంటారని నమ్ముతారు. అలాగే ఎవరైనా కోరికలు తీరకుండా చనిపోయినా కూడా వారి ఆత్మ దెయ్యం రూపం లో తిరుగుతుందని చెప్తారు కానీ హిందూ పురాణాల ప్రకారం ఎవరైనా చనిపోతే ఒక సంవత్సరం పాటు వారి ఆత్మకు శాంతి ఉండదని ఆ సంవత్సరం కాలం పాటు ఆత్మ ఘోషిస్తూ ఉంటుందని పౣడితులు చెప్తారు.
మూలాలు
వర్గం:నమ్మకాలు వర్గం:హిందూ మతము
లాగ్రాంజియన్ బిందువు
కుడి|thumb| లాగ్రాంజ్ బిందువుల వద్ద చిన్న వస్తువులు (ఆకుపచ్చ) సాపేక్షికంగా ఒకే స్థానంలో ఉంటాయి.  ఏ ఇతర స్థానంలోనైనా, గురుత్వాకర్షణ శక్తులు రెండు వస్తువులలో ఏదో ఒకదాని చుట్టూ తిరిగేలా ప్రభావం చూపుతాయి. అప్పుడు ఆ వస్తువులు రెండో పెద్ద వస్తువుకు సంబంధించి అస్థిరమైన స్థితిలో ఉంటాయి thumb| సూర్యుడు-భూమి వ్యవస్థలో లాగ్రాంజ్ బిందువులు (స్కేలుబద్ధం కాదు) - ఈ అయిదు బిందువులలో ఎక్కడైనా ఉన్న చిన్న వస్తువు దాని సాపేక్షికంగా స్తిరత్వాన్నికలిగి ఉంటుంది [[దస్త్రం:Animation_of_Wilkinson_Microwave_Anisotropy_Probe_trajectory.gif|కుడి|thumb| సూర్యుడూ-భూమి వ్యవస్థలోని L2 వద్ద ఉన్న అంతరిక్ష నౌక
·   ]] ఖగోళ యాంత్రిక శాస్త్రంలో లాగ్రాంజియన్ బిందువులు (లాగ్రాంజ్ బిందువులు, L బిందువులు లేదా లిబరేషన్ పాయింట్లు) అంటే రెండు పెద్ద వస్తువులు కక్ష్యలో ఉండగా, ఓ చిన్న మూడవ వస్తువు ఆ రెండు వస్తువులకూ సంబంధించి, సాపేక్షికంగా స్థిరంగా ఉండే బిందువులు. ఈ బిందువుల వద్ద కాకుండా, వేరే ఏ స్థానాల్లో ఉన్నా, అది రెండు పెద్ద వస్తువుల్లో ఏదో ఒక దాని గురుత్వ శక్తికి లోబడి, దాని కక్ష్యలోకి వెళ్ళి దాని చుట్టూ తిరుగుతుంది. లాగ్రాంజియన్ స్థానాల వద్ద ఆ రెండు పెద్ద వస్తువుల గురుత్వాకర్షణ శక్తులు, కక్ష్యలో అది చలిస్తున్నందున జనించే అపకేంద్ర బలం, (కొన్ని బిందువులు) కోరియోలిస్ త్వరణం (కొన్ని స్థానాల విషయంలో) - ఈ మూడూ ఒకదానికొకటి సమానమై, ఆ రెండు పెద్ద వస్తువులకు సంబంధించి, ఆ మూడో వస్తువుకు ఒక స్థిరమైన లేదా దాదాపు స్థిరమైన స్థితిని కలిగి ఉండేలా చేస్తాయి.
ఏ రెండు పెద్ద వస్తువుల వ్యవస్థ కైనా అలాంటి లాగ్రాంజి స్థానాలు ఐదు - L 1, L 2, L 3, L 4, L 5  - ఉంటాయి. ఇవన్నీ కూడా ఆ రెండు వస్తువుల కక్ష్యా తలంలోనే ఉంటాయి. ఉదాహరణకు సూర్యుడు-భూమి వ్యవస్థలో ఐదు లాగ్రాంజి స్థానాలుండగా, భూమి-చంద్రుడు వ్యవస్థలో కూడా వేరే ఐదు లాగ్రాంజి స్థానాలున్నాయి. L 1, L 2, L 3 స్థానాలు ఆ రెండు పెద్ద వస్తువుల కేంద్రాలను కలిపే సరళరేఖపై ఉంటాయి. L 4, L 5 లు ఆ రెండు పెద్ద వస్తువుల కేంద్రాలతో సమబాహు త్రిభుజాలను ఏర్పరుస్తాయి. L 4, L 5 లు స్థిరంగా ఉంటాయి.
అనేక గ్రహాలు - వాటికి సూర్యుడికీ మద్య ఉండే L 4, L 5 స్థానాల సమీపంలో ట్రోజన్ ఉపగ్రహాలను కలిగి ఉంటాయి. గురుగ్రహానికి ఇలాంటి ట్రోజన్లు పది లక్షల పైచిలుకే ఉన్నాయి. అంతరిక్ష శోధనలో లాగ్రాంజియన్ బిందువులను ఉపయోగించుకోవచ్చని ప్రతిపాదించారు. సూర్యుడు-భూమి వ్యవస్థకు, భూమి-చంద్రుడు వ్యవస్థకూ చెందిన L 1 L 2 స్థానాల వద్ద కృత్రిమ ఉపగ్రహాలను ప్రవేశపెట్టారు.
చరిత్ర
లియోనార్డ్ ఆయిలర్ మొదటి మూడు లాగ్రాంజియన్ బిందువులను (L 1, L 2 , L 3 ) కనుగొన్నాడు. ఆ తరువాత కొన్నేళ్ళకు జోసెఫ్-లూయిస్ లాగ్రాంజ్ మిగిలిన రెండిటినీ కనుగొన్నాడు.
లాగ్రాంజ్ బిందువులు
ఐదు లాగ్రాంజియన్ బిందువులను క్రింది విధంగా నిర్వచించవచ్చు:
బిందువు
బిందువు రెండు పెద్ద ద్రవ్యరాశులు M1, M2 ల కేంద్రాలను కలిపే సరళ రేఖపై ఆ కేంద్రాల మధ్య ఉంటుంది. ఈ బిందువు లాగ్రాంజ్ బిందువు ఎందుకైందో చూడగానే తేలిగ్గా అర్థమౌతుంది: M2 యొక్క గురుత్వాకర్షణ M1 గురుత్వాకర్షణను పాక్షికంగా రద్దుచేసే బిందువిది.
బిందువు, రెండు పెద్ద ద్రవ్యరాశుల కేంద్రాల సరళరేఖపై పెద్ద ద్రవ్యరాశికి ఆవల ఉంటుంది.
, బిందువులు
కుడి|thumb|200x200px|  వద్ద గురుత్వ త్వరణాలు రెండు పెద్ద ద్రవ్యరాశుల కేంద్రాలను కలిపే సరళ రేఖను ఒక సమబాహు త్రిభుజానికి ఉండే ఒక భుజంగా తీసుకుంటే, ఆ భుజంతో కలిపి రెండు సమబాహు త్రిభుజాలను ఏర్పాటు చేసే రెండు బిందువులుంటాయి. ఈ బిందువులను ఒక వైపున  అని, రెండవ వైపున  అనీ గుర్తిస్తారు. ఈ బిందువులు రెండూ చిన్న వస్తువు పెద్ద వస్తువు చుట్టూ తిరిగే కక్ష్యలో గమన దిశకు ముందు ఒకటి, వెనుక రెండవదీ ఉంటాయి.
లాగ్రాంజియన్ బిందువుల వద్ద ఉన్న సహజ వస్తువులు
వివిధ కక్ష్యా వ్యవస్థల,   బిందువుల వద్ద ఖగోళ వస్తువులుండటం సహజం. ఈ వస్తువులను సాధారణంగా " ట్రోజన్లు " అని పిలుస్తారు. సూర్య- బృహస్పతి వ్యవస్థ యొక్క, బిందువుల వద్ద ఉన్న ఆస్టరాయిడ్లకు ఇలియడ్ గ్రంథంలోని పాత్రల పేర్లు పెట్టారు. బృహస్పతికి ముందుండే బిందువు వద్ద ఉన్న ఏస్టెరాయిడ్లను గ్రీకు శిబిరం గాను, బృహస్పతికి వెనక ఉండే   బిందువు వద్ద ఉన్నవాటిని ట్రోజన్ శిబిరం గానూ పిలుస్తారు.
లాగ్రాంజ్ బిందువుల వద్ద కక్ష్యలో ఉన్న సహజ వస్తువుల ఇతర ఉదాహరణలు:
జేమ్స్ వెబ్ అంతరిక్ష టెలిస్కోపు
2021 లో అంతరిక్షం లోకి ప్రయోగించిన జేమ్స్ వెబ్ అంతరిక్ష టెలిస్కోపు ను, సూర్యుడు-భూమి వ్యవస్థ లోని బిందువు వద్ద స్థాపించారు. ఇది భూమి నుండి సుమారు 15,00,000 కి.మీ. దూరాన ఉంది. ఇది ఇక్కడే స్థిరంగా ఉండి పని చేస్తుంది.
ఉమాదేవి
ఉమాదేవి (1150 – 1218) 12వ శతాబ్దంలో హొయసల సామ్రాజ్యం యొక్క సైనిక మరియు రాజకీయ వ్యవహారాలలో ముఖ్యమైన పాత్ర పోషించిన గొప్ప మహిళ. రాజు వీర బల్లాల II భార్యగా, ఆమె రాణిగా తన విధులను నిర్వర్తించడమే కాకుండా మైసూరు సైన్యాలకు సైన్యాధిపతిగా తన సామర్థ్యాలను ప్రదర్శించింది.
సుమారు 1150లో జన్మించిన ఉమాదేవి ఇరవై రెండు సంవత్సరాల వయస్సులో రెండవ వీర భల్లాల యొక్క భార్యగా మారింది. ఆమె కనీసం రెండు సందర్భాలలో ప్రత్యర్థి చాళుక్యులకు వ్యతిరేకంగా మైసూర్ సైన్యాలకు నాయకత్వం వహించింది, భల్లాల పరిపాలనా విషయాలపై దృష్టి పెట్టడానికి వీలు కల్పించింది. 1190లో కళ్యాణి (ప్రస్తుత బీదర్ సమీపంలో) వద్ద ఉన్న చాల్క్యువాపై హొయసలల విజయానికి విశేషంగా దోహదపడింది, ఆమె 1218లో తన భర్త మరణించిన తర్వాత సతీసహగమనం చేసుకుంది.
ఉమాదేవి సైనిక పోరాటాలు
చాళుక్యులకు వ్యతిరేకంగా ఉమాదేవి చేసిన సైనిక పోరాటాలు హోయసలలు తమ ప్రత్యర్థులను జయించడంలో ముఖ్యమైనవి. ఆమె వ్యూహాత్మక నైపుణ్యాలు మరియు నాయకత్వ లక్షణాలు వీర బల్లాల II పరిపాలనా విషయాలపై దృష్టి పెట్టడానికి అనుమతించాయి, ఇది హోయసల రాజ్యం యొక్క రాజకీయ స్థిరత్వాన్ని బలపరిచింది.
చాళుక్య సామ్రాజ్యానికి ఒక ముఖ్యమైన కేంద్రంగా ఉన్న కళ్యాణిని జయించడం హోయసల రాజ్యం యొక్క సైనిక కార్యకలాపాలకు ఆమె అత్యంత ముఖ్యమైన సహకారం. మైసూర్ సైన్యాలను విజయపథంలో నడిపించడం ద్వారా, ఉమాదేవి ఈ ప్రాంతంపై హోయసల పట్టును సాధించారు, ఇది వారి భూభాగాలను విస్తరించడానికి మరియు దక్షిణ భారతదేశంలో తమ ఆధిపత్యాన్ని స్థాపించడానికి వీలు కల్పించింది.
మొత్తంమీద, రాణిగా మరియు సైన్యాధిపతిగా ఉమాదేవి వారసత్వం మధ్యయుగ భారతదేశం యొక్క రాజకీయ మరియు సైనిక ప్రకృతి దృశ్యాన్ని రూపొందించడంలో మహిళలు పోషించిన ముఖ్యమైన పాత్రను నొక్కిచెబుతుంది. హొయసల రాజ్యం యొక్క ఎదుగుదలకు మరియు విజయానికి ఆమె చేసిన కృషి భారతదేశంలో మరియు ప్రపంచవ్యాప్తంగా ఉన్న మహిళలను నాయకత్వ స్థానాలను కొనసాగించడానికి మరియు వారి సామాజికాలలో సానుకూల ప్రభావాన్ని చూపడానికి స్ఫూర్తినిస్తుంది.
మూలాలు
వర్గం:1150 జననాలు వర్గం:1218 మరణాలు వర్గం:మైసూర్ రాజ్యం యొక్క మహిళలు
నూజివీడు రెవెన్యూ డివిజను
నూజివీడు రెవెన్యూ డివిజను, ఏలూరు జిల్లాకు చెందిన ఆదాయ పరిపాలనా విభాగం. ఈ పరిపాలన విభాగం కింద 6 మండలాలు ఉన్నాయి. నూజివీడు నగరంలో ఈ విభాగం ప్రధాన కార్యాలయం ఉంది.
చరిత్ర
ఉమ్మడి కృష్ణా జిల్లాలో భాగంగా దీని పరిపాలన పరిధిలో 13 మండలాలు ఉండేయి. 2022 ఆంధ్రప్రదేశ్ జిల్లాల పునర్వ్యవస్థీకరణ తరువాత 6 మండలాలున్నాయి.
వెలుపలి లంకెలు
వర్గం:ఏలూరు జిల్లా రెవెన్యూ డివిజన్లు
ప్రపంచ అటవీ దినోత్సవం
ప్రపంచ అటవీ దినోత్సవం ప్రతి సంవత్సరం మార్చి 21 న నిర్వహించబడుతుంది. 2012, నవంబరు 28న యునెస్కో వారిచే తీర్మానించబడిన ప్రపంచ అటవీ దినోత్సవం, 2013 మార్చి 21న తొలిసారిగా నిర్వహించబడింది. ప్రస్తుత, ముందు తరాల వారికి అడవుల ప్రాముఖ్యత, ప్రయోజనాలను తెలియజేయడంకోసం ఈ దినోత్సవం రోజున వివిధ కార్యక్రమాలను నిర్వహిస్తారు.
మూలాలు
వర్గం:ఉత్సవాలు వర్గం:అంతర్జాతీయ దినములు
వాట్ యన్నావా
వాట్ యన్నావా అనేది థాయిలాండ్‌లోని బ్యాంకాక్‌లోని సాథోన్ జిల్లాలో ఉన్న బౌద్ధ దేవాలయం. ఈ దేవాలయం దాని ప్రత్యేకమైన వాస్తుశిల్పానికి ప్రసిద్ధి చెందింది, ముఖ్యంగా దాని పడవ ఆకారపు స్థూపం, ఇది చైనీస్ జంక్ షిప్‌ను పోలి ఉంటుంది. దీనిని సాధారణంగా ఆంగ్లంలో "ది బోట్ టెంపుల్" అని పిలుస్తారు.
ఈ ఆలయం అయుత కాలంలో నిర్మించబడింది, అయుత కాలం నుండి నేటి వరకు ఈ ఆలయానికి సుదీర్ఘ చరిత్ర ఉంది. కింగ్ రామ III పాలనలో, చైనీస్ జంక్ ఆకారంలో ఒక విహార్న్ నిర్మించబడింది, పడవ ఆకారంలో నిర్మించిన ఈ ఆలయానికి "పడవ ఆలయం" అనే మారుపేరు వచ్చింది. అయితే సంవత్సరాలుగా అనేక పునర్నిర్మాణాలు మరియు చేర్పులు జరిగాయి.
పడవ ఆకారపు స్థూపంతో పాటు, వాట్ యన్నావాలో పెద్ద ఆర్డినేషన్ హాల్, ధ్యాన మందిరం మరియు అనేక చిన్న భవనాలు అనేక బౌద్ధ విగ్రహాలు మరియు కళాఖండాలు ఉన్నాయి. ఈ ఆలయం అనేక మంది నివాస సన్యాసులకు నిలయం.
వాట్ యన్నావా పర్యాటకులకు మరియు స్థానికులకు ప్రసిద్ధ ఆకర్షణ, మరియు తరచుగా బ్యాంకాక్ నగర పర్యటనలలో చేర్చబడుతుంది. సందర్శకులు ఆలయ ప్రాంగణాన్ని అన్వేషించవచ్చు, ప్రత్యేకమైన వాస్తుశిల్పాన్ని ఆస్వాదించొచ్చు మరియు బౌద్ధ వేడుకలు మరియు ఆచారాలలో పాల్గొనవచ్చు.
మూలాలు
వర్గం:బ్యాంకాక్‌లోని బౌద్ధ దేవాలయాలు
జ్యోతిక
జ్యోతిక దక్షిణ భారత దేశానికి చెందిన ప్రముఖ నటి. ఆమె భర్త సూర్య కూడా నటుడే. ఈమె తమిళ, కన్నడ, తెలుగు, మలయాళ, హిందీ సినిమాల్లో నటించింది.
బాల్యం
జ్యోతిక 1978 అక్టోబరు 18న ముంబైలో చందర్ సదానా, సీమా సదానా దంపతులకు జన్మించింది. ఆమె తండ్రి సినీ నిర్మాత. వాళ్ళది పంజాబీ కుటుంబం. ఆమె సోదరి నగ్మా కూడా చాలా సినిమాల్లో కథానాయికగా నటించింది. నగ్మా, జ్యోతిక తల్లి మొదటి భర్త సంతానం. ఇంకో సోదరి రోషిణి కూడా సినిమాల్లో నటించింది.
2006 సెప్టెంబరు 11న సినీ నటుడు సూర్యను వివాహమాడింది.
మూలాలు
వర్గం:కళైమామణి పురస్కార గ్రహీతలు వర్గం:తెలుగు సినిమా నటీమణులు వర్గం:తమిళ సినిమా నటీమణులు వర్గం:కన్నడ సినిమా నటీమణులు వర్గం:మలయాళ సినిమా నటీమణులు వర్గం:హిందీ సినిమా నటీమణులు
సుమోనా చక్రవర్తి
సుమోనా చక్రవర్తి (జననం 24 జూన్ 1988) భారతదేశానికి చెందిన సినిమా నటి, టెలివిజన్ నటి. ఆమె బడే అచ్చే లాగ్తే హైన్, కామెడీ నైట్స్ విత్ కపిల్ & ది కపిల్ శర్మ షోలో మంచి గుర్తింపు తెచ్చుకుంది.
అంజలి సిబిఐ
అంజలి సిబిఐ 2019లో తెలుగులో విడుదలైన సినిమా.తమిళంలో 2018లో విడుదలైన ఇమైక్క నోడిగల్ సినిమాను తెలుగులోకి డబ్బింగ్ చేసి రిలీజ్ చేశారు. విశ్వశాంతి పిక్చర్స్ బ్యానర్ పై సీజే జయకుమార్, సిహెచ్ రాంబాబు నిర్మించిన ఈ చిత్రానికి ఆర్. అజయ్ జ్ఞానముత్తు దర్శకత్వం వహించాడు. ఈ సినిమాలో నయనతార, విజయ్ సేతుపతి, రాశి ఖన్నా, అథర్వ మురళీ, అనురాగ్ కశ్యప్ ముఖ్య పాత్రల్లో నటించారు. ఈ సినిమా 22 ఫిబ్రవరి 2019న విడుదలైంది.
కథ
సైకో కిల్లర్ రుద్ర (అనురాగ్ కశ్యప్) వరుస హత్యలు చేస్తూ సిబిఐ కి సవాలుగా మారుతాడు. ఈ కేసు సిబిఐ ఆఫీసర్ అంజలి(నయనతార) హ్యాండిల్ చేస్తుంది. ఈ క్రమంలో రుద్ర సిబిఐ కి చెప్పి మరి హత్యలు చేస్తుంటాడు. ఇంతకీ ఈ రుద్ర ఎవరు? అతను సైకో కిల్లర్ గా మారడానికి అంజలి ఎలా కారణం అవుతుంది? చివరికి అంజలి సిబిఐ, రుద్ర ను పట్టుకుందా లేదా అనేదే మిగతా సినిమా కథ.
మూలాలు
వర్గం:2019 తెలుగు సినిమాలు వర్గం:2019 సినిమాలు వర్గం:నయనతార నటించిన చిత్రాలు వర్గం:విజయ్ సేతుపతి నటించిన సినిమాలు
ప్రపంచ టాయిలెట్ దినోత్సవం
ప్రపంచ టాయిలెట్ డే అనేది ప్రపంచ పారిశుద్ధ్య సంక్షోభాన్ని పరిష్కరించడానికి చర్యను ప్రేరేపించడానికి నవంబర్ 19 న అధికారిక ఐక్యరాజ్యసమితి అంతర్జాతీయ ఆచార దినం. ప్రపంచవ్యాప్తంగా, 4.2 బిలియన్ ప్రజలు " సురక్షితంగా నిర్వహించబడే పారిశుధ్యం " లేకుండా నివసిస్తున్నారు, సుమారు 673 మిలియన్ల మంది బహిరంగ మలవిసర్జనను అభ్యసిస్తున్నారు. : 74 సస్టైనబుల్ డెవలప్మెంట్ గోల్ 6 అందరికీ పారిశుద్ధ్యాన్ని సాధించడం, బహిరంగ మలవిసర్జనను ముగించడం. ఈ లక్ష్యాన్ని సాధించే దిశగా చర్య తీసుకోవడానికి ప్రజలకు తెలియజేయడానికి, నిమగ్నమవ్వడానికి, ప్రేరేపించడానికి ప్రపంచ మరుగుదొడ్డి దినం ఉంది.
మూలాలు
వర్గం:అంతర్జాతీయ దినములు
శ్రీనివాస్
శ్రీనివాస్ అనే పేరు కలియుగ దైవమైన తిరుమల శ్రీవేంకటేశ్వరస్వామి మీది భక్తితో ఉద్దేశించింది.
వ్యక్తుల పేర్లు
శ్రీనివాస్ పేరుతో ఉన్న కొందరు వ్యక్తుల పేర్లు:
ప్రాంతాలు
శ్రీనివాస్ పేరుతో ఉన్న కొన్ని ప్రాంతాల పేర్లు:
సినిమాలు
శ్రీనివాస్ పేరుతో ఉన్న కొన్ని తెలుగు సినిమాలు:
వర్గం:పుంలింగ పేర్లు
కురుక్షేత్ర శివాలయం
కురుక్షేత్ర శివాలయం భారతదేశం లోని హర్యానా లోని కురుక్షేత్ర లో ఉన్న శివుడికి అంకితం చేయబడిన హిందూ దేవాలయం.
స్థలం ప్రత్యేకత
తమిళ శైవుడు నాయనార్ సుందరార్ లు స్తుతించిన వాటిలో ఇది ఒకటి.
పీఠాధిపతి
గర్భగృహంలోని ప్రధాన మూర్తి, లింగం ద్వారా ప్రాతినిధ్యం వహిస్తాడు. వెనుక భాగంలో దేవతలను ఆరాధించే కుంతీ శిల్పం కనిపిస్తుంది.
ప్రత్యేకతలు
ఈ ప్రదేశంలోనే శ్రీ కృష్ణుడు అర్జునునికి భగవద్గీతను బోధించాడు. ఇది భారతదేశంలోనే అతి పొడవైన ట్యాంక్‌ను కలిగి ఉంది. ఈ ప్రదేశాన్ని ధర్మక్షేత్రం, బ్రహ్మక్షేత్రం, ఆర్యవర్ధం, ఉతిరవేది అని కూడా అంటారు.
స్థానం
న్యూ ఢిల్లీ నుండి రైలు లేదా బస్సులో కురుక్షేత్రను చేరుకోవచ్చు.
మూలాలు
వర్గం:దేవాలయాలు వర్గం:హర్యానా
పెద్దమందడి మండలం
పెద్దమందడి మండలం, తెలంగాణ రాష్ట్రం, వనపర్తి జిల్లాకు చెందన మండలం. పెద్దమందడి, ఈ మండలానికి కేంద్రం. ఇది సమీప పట్టణమైన వనపర్తి నుండి 12 కి. మీ. దూరంలో ఉంది.2016 లో జరిగిన జిల్లాల పునర్వ్యవస్థీకరణకు ముందు ఈ మండలం మహబూబ్ నగర్ జిల్లా లో  ఉండేది. ప్రస్తుతం ఈ మండలం వనపర్తి రెవిన్యూ డివిజనులో భాగం. పునర్వ్యవస్థీకరణకు ముందు ఇది మహబూబ్ నగర్ డివిజనులో ఉండేది.ఈ మండలంలో  13  రెవెన్యూ గ్రామాలు ఉన్నాయి.నిర్జన గ్రామాలు లేవు.ఇది 7 వ నెంబర్ జాతీయ రహదారి నుంచి 8 కిలోమీటర్ల లోపలికి ఉంది. డివిజన్ కేంద్రమైన వనపర్తి నుంచి వెళ్ళడానికి కూడా బస్సు సౌకర్యముంది.పిన్ కోడ్: 509103.
గణాంకాలు
thumb|2016 పునర్వ్యవస్థీకరణకు ముందు అవిభక్త మహబూబ్‌నగర్ జిల్లా పటంలో మండల స్థానం 2011 భారత జనగణన గణాంకాల ప్రకారం మండల జనాభా - మొత్తం 40,303 - పురుషులు 20,386 - స్త్రీలు 19,917. 2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 186 చ.కి.మీ. కాగా, జనాభా 39,693. జనాభాలో పురుషులు 20,094 కాగా, స్త్రీల సంఖ్య 19,599. మండలంలో 8,013 గృహాలున్నాయి.
దేనా బ్యాంకు
thumb|2013 మే 24న న ముంబైలో జరిగిన దేనా బ్యాంకు ప్లాటినం జూబ్లీ వేడుకల్లో అప్పటి ఆర్థిక మంత్రి, నామో నరేన్ మీనా ప్రసంగించిన చిత్రం. దేనా బ్యాంకు, భారతదేశంలోని ప్రభుత్వరంగ బ్యాంకులలో దేనా బ్యాంకు (Dena Bank) ఒకటి. ఈ బ్యాంకును 1938, మే 26 న దేవ్‌కరణ్ నాన్జీ కుటుంబంచే స్థాపించబడింది.ప్రారంభంలో దీనిని "దేవ్‌కరణ్ నాన్జీ బ్యాంకింగ్ కంపెనీ లిమిటెడ్" అనేపేరుతో స్థాపించారు.ఇది 1939 డిసెంబర్లో పబ్లిక్ కంపెనీగా మారిన తర్వాత దీని పేరు దేవ్‌కరణ్ నాన్జీ పదాలలోని ప్రారంభ అక్షరాల నుంచి " దేనా " పేరుతో "దేనా బ్యాంకు లిమిటెడ్"గా మార్పు చెందింది.1969లో, ఇందిరా గాంధీ    ప్రభుత్వం జాతీయం చేసిన 14 బ్యాంకులలో ఇది కూడా ఉంది. జాతీయం చేయబడిన తర్వాత దీని పేరులో లిమిటెడ్ తొలగిపోయి దేనా బ్యాంకుగా మారింది. దేశంలో మంచి మార్కెట్ షేర్లు కల్గియున్న బ్యాంకులలో ఇది ఒకటి.దీని ప్రధాన కార్యాలయం ముంబైలో ఉంది.ఇది 1,874 శాఖలను కలిగి ఉంది.
భారత ప్రభుత్వం 2018, సెప్టెంబర్ 17 న దేనా బ్యాంక్, విజయ బ్యాంక్ లను బ్యాంక్ ఆఫ్ బరోడాతో కలపాలని ప్రతిపాదించింది. కేంద్ర క్యాబినెట్, బ్యాంకుల యాజమాన్య బోర్డులు విలీనానికి 2019, జనవరి 2 న ఆమోదం తెలిపాయి.దాని ప్రకారం 2019 ఏప్రియల్ 1 నుండి విలీనం అమలులోకి వచ్చింది.
చరిత్ర
దేనా బ్యాంక్ దేవ్‌కరన్ నాన్జీ కుటుంబం చేత 26 మే 1938 మే 26 న దేవ్‌కరన్ నాన్జీ బ్యాంకింగ్ కంపెనీ పేరుతో స్థాపించబడింది. ఇది డిసెంబరు 1939 లో పబ్లిక్ కంపెనీగా మారినప్పుడు దాని కొత్త పేరు దేనా బ్యాంకుగా మారింది. భారత ప్రభుత్వం జూలై 1969 లో దేనా బ్యాంకుతో పాటు పదమూడు ఇతర ప్రధాన బ్యాంకులను జాతీయం చేసింది. అప్పటి నుండి దేనా బ్యాంక్ తద్వారా బ్యాంకింగ్ కంపెనీల (అక్విజిషన్ & ట్రాన్స్ఫర్ ఆఫ్ అండర్టేకింగ్స్) చట్టం, 1970 కింద ఏర్పడిన ప్రభుత్వ రంగ బ్యాంకుగా మారింది. బ్యాంకింగ్ రెగ్యులేషన్స్ చట్టం 1949 లోని నిబంధనల ప్రకారం, బ్యాంకింగ్ వ్యాపారంతో పాటు, బ్యాంకింగ్ రెగ్యులేషన్స్ చట్టం, 1949 లోని సెక్షన్ 6 లో పేర్కొన్న విధంగా ఇతర వ్యాపారాలను చేపట్టవచ్చు.
విలీనీకరణం
2018 సెప్టెంబరు 17 న, భారత ప్రభుత్వ ఆర్థిక మంత్రిత్వ శాఖ విజయ బ్యాంక్, బ్యాంక్ ఆఫ్ బరోడా, దేనా బ్యాంక్ అనే మూడు ప్రభుత్వ బ్యాంకులను ఒకే బ్యాంకుగా విలీనం చేయాలని ప్రతిపాదించింది.విలీనానికి కొన్ని ప్రధాన కారణాలు బలహీనమైన బ్యాంకులు వారి కార్యాచరణ సామర్థ్యాన్ని మెరుగుపరచడం, వారి కస్టమర్ బేస్, మార్కెట్ పరిధిని పెంచడం, ప్రభుత్వ నిధులను బట్టి మూలధనాన్ని సమీకరించడంలో సహాయపడటం.విలీనం చేయాలనే ప్రతిపాదన సమయంలో, బ్యాంక్ ఆఫ్ బరోడా, విజయ బ్యాంక్, దేనా బ్యాంక్ స్థూల ఎన్‌పిఎ నిష్పత్తులు వరుసగా 12.4%, 6.9%, 22% గా ఉన్నాయి. [13] దేనా బ్యాంక్ ఈ మూడింటిలో బలహీనంగా ఉంది.2019 సెప్టెంబరులో ముంబైలోని బాంద్రా కుర్లా కాంప్లెక్స్‌లో ఉన్న దేనా కార్పొరేట్ సెంటర్ (దేనా బ్యాంక్ ప్రధాన కార్యాలయం) ను వేలం వేస్తున్నట్లు బ్యాంక్ ఆఫ్ బరోడా ప్రకటించింది.
దేనా బ్యాంకు లోగో
దేనా బ్యాంక్ లోగో లక్ష్మీదేవిని వర్ణింస్తుంది.హిందూ పురాణాల ప్రకారం, సంపద దేవత లక్ష్మి దేవి. బ్యాంక్ తన ఖాతాదారులందరి శ్రేయస్సుకు చిహ్నంగా ఉండాలని బ్యాంక్ వ్యవస్థాపకులు కష్టమర్లకు ఈ లోగో ఆ వాగ్దానాన్ని సూచిస్తుందనే భావనతో నిర్ణయించారు. లోగోలోని సమకాలీన 'డి' చైతన్యం, అంకితభావం కస్టమర్ సంతృప్తి చెందేవిధంగా ప్రతిబింబిస్తుంది.
వెలుపలి లింకులు
వర్గం:భారతీయ బ్యాంకులు వర్గం:భారతీయ వాణిజ్య బ్యాంకులు వర్గం:జాతీయం చేయబడిన బ్యాంకులు వర్గం:1938 స్థాపితాలు
లోకపల్లి సంస్థానం
నారాయణపేట జిల్లాలో వెలసిన ఏకైక సంస్థానం లోకాయపల్లి (లోకపల్లి) సంస్థానం. ఇది ప్రస్తుత నారాయణపేట నగరానికి మూడు కిలోమీటర్ల దూరంలో ఉంది. ఈ ప్రాంతంలోని ప్రజలు ఇక్కడి చివరి పాలకురాలైన లక్షమ్మను దైవంగా పూజిస్తారు.
లోకపల్లి లోని ఇతర దేవాలయాలు
ఇక్కడి ప్రజలు లోకపల్లి సంస్థానం చివరి పాలకురాలైన లక్ష్మమ్మకు దేవాలయాన్ని నిర్మించి నిత్యం పూజలు నిర్వహిస్తారు. ఈ ఆలయ సమీపంలోనే శ్రీకృష్ణుడి, ఆంజనేయ స్వామి దేవాలయాలు ఉన్నాయి. నారాయణపేట జిల్లాలో ప్రసిద్ధి చెందిన పురాతన ఔదుంబరేశ్వర దేవాలయం ఈ ఆలయానికి సమీపంలోనే ఉంది.
చరిత్ర
సా.శ. 1294లో మక్తల్ ను దేవగిరి యాదవరాజైన రామచంద్రుని ప్రతినిధిగా స్థాణుచమూపతి పాలించాడు. ఈ సంస్థాన పాలకులు మహారాష్ట్ర నుండి వచ్చిన బ్రాహ్మణులు. వేదశాస్త్ర పోషకులు. ఈ సంస్థాన పాలకుడైన మొదటి వెంకటనారాయణరావు సా.శ. 1611 లో ప్రస్తుత నారాయణపేటలోని పళ్ళ ప్రాంతానికి చెందిన త్ర్యంబకభట్టు, విర్ధలభట్టు అనే శ్రౌతతంత్రవేత్తలకు భూదానం చేశాడు. వీరు లోకాయపల్లి ప్రభువులకు యజ్ఞ యాగాదులు నిర్వహించేవారు. ఈ వంశంలో నారాయణరావు, లక్ష్మమ్మలు చాలామంది ఉన్నారు. మొదటి, ద్వితీయ, తృతీయ లక్ష్మమ్మలు ఆధ్యాత్మిక, ధార్మిక సంపన్నులు, అనేక ఆలయాలను కట్టించారు. ఈ సంస్థానానికి చివరి పాలకురాలు కూడా లక్ష్మమ్మ. ఈ సంస్థానంలో సాహిత్య వికాసం అంతగా కనిపించదు. ఒక్క భాస్కరరాయలు మాత్రం శాక్తవిద్యకు సంబంధించి అనేక రచనలు చేశాడు.
భాస్కరరాయలు
భాస్కరరాయలు లోకాయపల్లి సంస్థానకవి. గంభీరరాయలు, కోనమాంబల పుత్రుడు. శాక్తదర్శనాలలో చేయితిరిగినవాడు. 17 వ శతాబ్దంలోనివాడు. ఇతడు నారాయణపేటకు దగ్గరలో గల లోకాయపల్లిలో నృసింహయజ్వ దగ్గర విద్యనభ్యసించాడు. లోకాయపల్లి శాతంత్రవేత్తలకు కేంద్రం.
రచనలు
సౌభాగ్య భాస్కరం, వరివష్యరహస్యం, నిత్యాషో శికార్డవ టీకయైన సేతువు, దుర్గా సప్తశతి వ్యాఖ్యయైన గుప్తవతి, కాల భావనా త్రిపురోపనిషత్తులపై టీక, వాద కుతూహలం అనే పూర్వమీమాంస శాస్త్రం వంటివి భాస్కరరాయలు రచనలు. లలితా సహస్ర నామావళి భాష్యమైన ' సౌభాగ్య భాస్కరం'లో తాంత్రిక, మాంత్రిక , వామాచార , దక్షిణాచార , కౌళాదిభిన్న సిద్ధాంత రహస్యాలు ఉన్నాయి. సేతుబంధం, చండాభాస్కరం , తృచ భాస్కరం ' మొదలైనవి కూడ ఇతడి రచనలే. ఇతడి రచనలు మొత్తం 43 ఉన్నట్లు తెలుస్తున్నది.
జగన్నాథుడు
భాస్కర రాయల గురించి అతడి శిష్యుడు అయిన జగన్నాథుడు 'భాస్కర విలాస కావ్యం' అనే గ్రంథాన్ని రాశాడు. ఇతని తండ్రి కూడ ఒక కవి. అతను మహాభారతాన్ని పార్శీ భాషలోకి అనువదించాడు.
ఆదిభట్ట నారాయణుడు
నారాయణపేట ప్రాంతంలో భాస్కర రాయలకంటే ముందు ఆదిభట్ట నారాయణుడు అనే పండితుడు కూడా చరిత్రలో ఉన్నాడు. లలితా సహస్రనామాలకు ఇతడు రచించిన 'జయమంగలము' వ్యాఖ్య ఎంతో ప్రసిద్ధం. నారాయణుని వ్యాఖ్య మిగతావారికంటే చాలా సమంజసంగా ఉన్నదని పండితుల అభిప్రాయం.
మూలాలు
వర్గం:సంస్థానాలు వర్గం:నారాయణపేట జిల్లా వర్గం:సాహిత్యం వర్గం:తెలుగు సాహిత్యం
ఉన్నత విద్య
thumb|గాంధీ వైద్య కళాశాల కళాశాల (ఉన్నత విద్య) ఉన్నత విద్య, పాఠశాల విద్య (సెకండరీ) తరువాత ప్రారంభమయ్యే విద్య. మన దేశంలో విద్యా విధానం 10+2+3 విధానం. 10 అనగా సెకండరీ విద్య, 2 అనగా ఇంటర్మీడియట్ విద్య (సీనియర్ సెకండరీ), 3 అనగా కాలేజి డిగ్రీ విద్య. కాలేజీ డిగ్రీలో మొదటి స్థాయి విద్యని పట్టభద్ర విద్య (గ్రాడ్యుయేషన్) అని, దాని తరువాత స్థాయి పట్టభద్ర తరువాత స్థాయి (పోస్ట్ గ్రాడ్యుయేట్) అని వ్యవహరిస్తారు. ఈ పోస్ట్ గ్రాడ్యుయేషన్ తరువాత పరిశోధన స్థాయి విద్య (రీసర్చ్ పోగ్రాంలు అయిన ఎం.ఫిల్., పి.హెచ్.డీ. పట్టాలు) ఉన్నాయి. ఇవన్నీ ఉన్నత విద్యాశ్రేణిలోకి వస్తాయి.
ఈ విద్యలన్నీ వివిధ రంగాలలో వుండవచ్చు. ఉదాహరణకు, కళలు, భౌతిక శాస్త్రం, రసాయనిక శాస్త్రం జీవశాస్త్రం, గణితం, వాణిజ్యం, విద్య, సామాజిక శాస్త్రం, మానసిక శాస్త్రం, తత్వ శాస్త్రం, భాషా శాస్త్రం, కంప్యూటర్ శాస్త్రం, ఆర్థిక శాస్త్రం, వైద్య శాస్త్రం, న్యాయశాస్త్రం, ఇంజినీరింగ్, ఇతర రంగాలు.ఆంధ్ర ప్రదేశ్లో ఉన్నత విద్యా పరిషత్ సమన్వయం చేస్తుంది.
పాచీన కాలంలో ఉన్నత విద్య
రోమన్ సామ్రాజ్యము పతనమయ్యాక గ్రీకులు నివసించే ప్రాంతమంతా బైజంటైన్ రాజ్యంగా ఏర్పడింది. లాటిన్ ప్రబలంగా ఉన్న పశ్చిమభాగమంతా జర్మన్ జాతీయుల ఆధీనమైనది. పశ్చిమ ప్రాంతాలలో లాటిన్-జర్మన్ సంస్కృతుల సంయోగం జరిగినప్పటికీ, రోమనుల సాంస్కృతిక, రాజకీయ, విద్యావ్యవస్థలు జర్మన్ ల కాలంలో దెబ్బతిన్నవి. 12వ శతాబ్దమువరకు ఈవ్యవస్థలు తిరిగి కోలుకోలేదు. అదేసమయంలో మధ్యధరా, తదితర తూర్పు ప్రాంతాలలో మాత్రము పాండిత్యం, విద్య భాగా వర్ధిల్లినది. బైజంటైన్ రాజధాని కాంస్టాట్ నోపుల్. సంప్రదాయాలు, ఉన్నత విద్యా విధానం ఇక్కడ యధాతధంగా కొనసాగినది.సా.శ.425లో 5వ థియొడొసియస్ అనేరాజు ఉన్నత విద్యకు అధిక ప్రాధాన్యం మిచ్చి, పోషించినట్లు ఆధారాలున్నవి.కాంస్టాట్ నోపుల్ లో లాటిన భాషకు 3, లాటిన వ్యాకరణానికి 10, గ్రీకు భాషకు 5, గ్రీకు వ్యాకరణానికి 10 పీఠాలు నెలకొల్పి తత్త్వ విచారానికి ఒక ఆచార్యానుని, న్యాయశాస్త్రంలో ఇద్దరు ఆచార్యులకు జీతభత్యాలు చెల్లించినట్లు తెలుస్తున్నది. ఇక్కడే విశ్వవిద్యాలయ వ్యవస్థకు పునాదులు పడినవి.ఇది ఎప్పుడు కచ్చితంగా ఏర్పడినదనేది చెప్పడం కష్టం. 7వ శతాబ్దంలోని పాఠ్య ప్రణాళికాల్లో వ్యాకరణం, సాహిత్యం, తర్కం, అలంకారం, తత్త్వ విచారం, ఖగోళం, గణితం పేర్కొనబడినవి. సా.శ.863లో విజ్ఞానశాస్త్రాలకు బాగా ప్రోత్సాహం లభ్యమైనది.సా.శ.1045లో 9వ కాంస్టాంటైన్ అనేరాజు ఈవిశ్వవిద్యాలయాన్ని న్యాయశాస్త్ర విభాగం, తత్త్వ విచార విభాగం అని రెండుగా విభజించాడు.విద్యావంతులు, శిక్షితులు అయిన ప్రభుత్యోగులను పొందేటందుకు ఈ సంస్కరణ తెచ్చినట్లు చెప్పబడింది. మత విషయాల బోధనకు ఇక్కడ ప్రాధాన్యత ఇవ్వలేదు.లాంచనము, వ్యవస్థీకృతము అయినా విద్యాబోధన ఎల్లప్పుడూ జరగకపోయినా, లియో నైసిఫరోస్, ప్లిథాన్, బెస్సరియన్ అనేమహామేధావులు ఈ విశ్వవిద్యాలయాల్లో పనిచేసినట్లు ఆధారాలున్నాయి.
7వ శతాబ్దంలో తురుష్కులు రంగప్రవేశం చేయటంతో, పూర్వ రోమన్ సామ్రాజ్యము మూడు ముక్కలైనది. తూర్పు గ్రీక్ బైజంటైన్ ప్రాంతము, పశ్చిమ లాటిన్ జర్మన్ ప్రాంతము, అరేబియన్ ఇస్లామిక్ ప్రాంతము.ఉన్నత విద్యకు సంబంధించి తురుష్కులు రెండు మంచిపనులు చేసారు.ఒకటి అనువదాలను ప్రోత్సహించడము, రెండు, అనేక స్వంత రచనలు చేయడం. 9వ శతాబ్దములో బాగ్దాద్ విజ్ఞాన కేంద్రముగా మారినది. అలానే ఉత్తర ఆఫ్రికాలో బాగ్దాద్ మాదిరి విద్యా విధానం ఏర్పడింది.తురుష్కుల తరువాత వచ్చిన షియా-సున్నీ వివాదము వారి విద్యా సంస్థలపై కూడా ప్రభావం చూపింది.షియాలు మాత్రమే విజ్ఞాన శాస్త్రాలకు, గణితానికి ప్రాముఖ్యత నిచ్చారు. మొత్తంమీద, ఇస్లామిక్ ప్రపంచం మధ్య యుగంలో అల్రజ్వ, అల్ ఫరాబి, ఇబన్ సివా, ఇబన్ రుషాద్ మొదలైన మేధావులను తయారుచేసింది. వీరె తరువాతి కాలంలో క్రైస్తవ విశ్వవిద్యాలయాలకు పునాదులు అయినాయి.
పశ్చిమ ఐరోపా చరిత్రలో 11, 12, 13వ శతాబ్దాలు పేర్కొనదగినవి. ఈకాలంలోనే నగరీకరణం, వర్తకం బైజంటైన్-తురుష్క రాజ్యాలమధ్య సంబంధాలు, సాంస్కృతకార్యకలాపాలు బాగా అభివృద్ధి చెందాయి.చర్చి ప్రాముఖ్యత పెరగడం, చర్చి అవసరాలకు, యోగ్యులైన చర్చి ఉద్యోగుల కోసం అనేక విద్యాలయాలు ఏర్పడినవి.ఫలితంగా విజ్ఞానం పెరిగి, మహాకావ్యాలపట్ల జనంలో ఆసక్తి పెరిగింది.శాస్త్రీయ పరిశోధనలో ప్రవేశం, రోమన్ న్యాయశాస్త్రం పట్ల మొజు పెరిగింది. అంతర్జాతీయంగా చర్చి పాఠశాలలు విద్యార్థులను ఆకర్షించినవి. 14-17 శతాబ్దాల మధ్య ఐరోపాలో అనేక మార్పులు వచ్చినవి. జనజీవనంలో తొలి మధ్యయుగపు లక్షణాలు క్రమీణ క్షీణించడం, రినైసన్స్ తలెత్తడము, క్రైస్తవ ప్రపంచం ప్రాటెస్టెంట్, కేధలిక్ అని రెండుగా చీలడం, సంస్కరణ, ప్రతికూల-సంస్కరణోద్యమాలు ఉత్పన్నం గావడం జరిగినవి. 14-15వ శతాబ్దాలు ఐరోపాలో నూతన విశ్వవిద్యాలయాల స్థాపనకు ఎంతో ఫలమంతమైన కాలంగా పరిగణించబడినవి. ఇదేసమయంలో మత విషయాలకు విశ్వవిద్యాలయాలన్నింటిలో అధికప్రాముఖ్యత ఇవ్వడంచేత, ఈకాలంలో శాస్త్రీయమైన పరిశోధనలకు తగిన మద్దతుగాని, ప్రోత్సాహం లభించలేదనే చెప్పవచ్చును.
ఆర్ట్స్
సాంప్రదాయక డిగ్రీ చదువులో ఇది ఒకటి. దీనిలోని ముఖ్యంశాలు. ఆర్థిక శాస్త్రము, చరిత్ర, రాజకీయ శాస్త్రము, ప్రజా పరిపాలన, సామాజిక శాస్త్రము, మానసిక శాస్త్రము, భాషలు (తెలుగు సాహిత్యము, ఇంగ్లీషు సాహిత్యము, హిందీసాహిత్యము, ఉర్దూ సాహిత్యము).
కామర్స్
సాంప్రదాయక డిగ్రీ చదువులో ఇది ఒకటి. దీనిలో ముఖ్యాంశాలు వ్యాపార నిర్వహణ, గణాంకాలు గురించి వుంటాయి.
వృత్తివిద్య
ఆంధ్ర ప్రదేశ్ ఉన్నత విద్య మండలి వృతి విద్యలను పర్యవేక్షిస్తుంది. సాంకేతిక విద్య శాఖ ఆంధ్ర ప్రదేశ్ లో సాంకేతిక విద్యని పర్యవేక్షిస్తుంది. సామాజిక, ఆర్థిక సర్వే 2009-10 ప్రకారం వివరాలు.
2008 లో విద్యార్థుల సీట్ల వివరాలు ఇంజినీరింగ్: 1, 74, 352 ఉన్నత, సాంకేతిక విద్య మొత్తం: 15, 00, 000
స్థూల నమోదు నిష్పత్తి
స్థూల నమోదు నిష్పత్తి (Gross Enrollment Ratio) ఆనగా, 18-23 సంవత్సరాల వయస్సుగల యువతలో ఉన్నత విద్య ఆభ్యసిస్తున్న వారి శాతం. ఇది 2005 లో దేశంలో 11శాతంగా, ఆంధ్ర ప్రదేశ్ లో 12.9 శాతంగా నమోదయింది. ఇది 2012 నాటికి దేశంలో 15 శాతంగా పెంచటం 11 వ ఆర్థిక ప్రణాళిక ఉద్దేశం. ఆప్పుడు ఆంధ్ర ప్రదేశ్ లో 19.2 శాతంకి పెరుగుతుందని అంచనా.. 2001-02 లో ప్రపంచ సగటు స్థూల నమోదు నిష్పత్తి 23.2 శాతంగాను, ఆభివృద్ధి చెందిన దేశాలలో 54.6 గావుంది.
వనరులు
వర్గం:విద్య
ప్రేమ్‌చంద్
మున్షి ప్రేమ్ చంద్ (Hindi: प्रेमचंद, Urdu: پریمچںد) (జూలై 31, 1880 - అక్టోబర్ 8, 1936) భారతదేశపు ప్రముఖ హిందీ, ఉర్దూ కవి. ఇతని కలం పేరు ప్రేమ్ చంద్. ఈయన అసలు పేరు ధన్పత్ రాయ్ శ్రీవాత్సవ్. హిందీ, ఉర్దూ భాషా సాహిత్యాలలో అత్యంత ప్రముఖమైన పేరు సంపాదించాడు.
బాల్యం
ప్రేమ్‌చంద్ 1880, జూలై 31 న ఉత్తర ప్రదేశ్ లోని వారణాసి దగ్గర లమ్హీ గ్రామంలో ఒక తపాలా గుమాస్తా అజైబ్ లాల్, ఆయన భార్య ఆనందికి జన్మించాడు. ఆయన తల్లితండ్రులు ఈయనకు ధన్‌పత్ రాయ్ అని పేరుపెట్టారు. ఈయన మామ మహాబీర్, నవాబ్ అని పిలిచేవాడు. నవాబ్ రాయ్ అనే ఈ పేరుతోనే ప్రేమ్‌చంద్ కొన్ని తొలి రచనలు చేశాడు. ప్రేమ్‌చంద్ తల్లితండ్రులు ఆయన బాల్యంలోనే మరణించడంతో సవతి తల్లి, ఆమె పిల్లల బాధ్యత ప్రేమ్‌చంద్ పై పడింది.
జీవిత విశేషాలు
సాంఘిక జీవనంలో మనిషి తనాన్ని, మంచి తనాన్ని పెంపొందించడానికి తన రచనల ద్వారా కృషి చేసిన మహారచయిత ఉర్దూలో హిందీలో కథలు, నవలలు, సంపాదకీయాలు రాసిన మహానీయుడు, పిల్లల మానసిక ప్రవర్తన గురించి కూడా గొప్ప కథలు రాశాడు. కథలు లేకుండా మనిషి జీవితాన్ని ఊహించలేం. కథలు లేకుంటే మనిషి పిచ్చివాడైపోతాడు. పాట నుంచి మొదలైన మనిషి జీవితం కథ నుంచి కొనసాగుతుంది. మనిషి చనిపోయిన తరువాత కూడా కథలాగా కొనసాగుతుంది. కథలు ఏం చేస్తాయి. కథలు మనల్ని ఆలోచింపచేస్తాయి. కొన్ని కథలు నవ్విస్తాయి. కొన్ని కథలు మన కళ్లు తెరిపిస్తాయి. కొన్ని కథలు మన కళ్లల్లో గడ్డకట్టిన కన్నీళ్లని ప్రవహింప చేస్తాయి. మనసు కరిగిపోతుంది. కథల్లో మనకు తెలియని మహాత్తు ఉంది. అది ప్రపంచంలోని గొప్ప కథకుల్లో ఒకడైన మున్సీ ప్రేంచంద్‌ కథ ‘ఈద్‌ పండుగ’. ఈ కథ చదివిన వ్యక్తుల కళ్లు కూడా ఆ కథలోని హమీద్‌ నానమ్మ అమీనాతో పాటు వర్షిస్తాయి. మనిషిగా ఎలా వుండాలో ఆలోచింప చేస్తాయి. ఈ కథలో ప్రేమా, మానవత్వం అనుబంధం ఎన్నో కలగలిపి ఉంటాయి. అలాంటి కథే ‘ఈద్‌ పండుగ’ మనస్సులని కదిలించే కథ. ప్రేంచంద్‌ రాసిన కథ ల్లో చాలా గొప్ప కథ ‘ఈద్‌ పండుగ’ ఈ కథ ఈద్గా (మసీదు) పేరుతో అనువాదం అయ్యింది.
ప్రేమ్‌చంద్ 1880, జూలై 31 న వారణాసి దగ్గర కాశికి నాలుగు మైళ్ళ దూరములో ఉన్న లమ్హీ గ్రామంలో ఒక తపాలా గుమాస్తా మున్షీ అజైబ్ లాల్, ఆయన భార్య ఆనందికి జన్మించాడు. ఆయన తల్లితండ్రులు ఈయనకు ధన్‌పత్ రాయ్ అని పేరుపెట్టారు. ఈయన మామ మహాబీర్, ఇతనిని 'నవాబ్' అని పిలిచేవాడు. ఈ పేరుతోనే ప్రేమ్‌చంద్ కొన్ని తొలి రచనలు చేశాడు. ప్రేమ్‌చంద్ తల్లిదండ్రులు ఆయన బాల్యంలోనే మరణించడంతో సవతి తల్లి, ఆమె పిల్లల బాధ్యత ప్రేమ్ చంద్ పై పడింది. వారి కుటుంబములో ఆరోగ్యము అంతంతమాత్రమే. అనారోగ్యము వారసత్వమూగా అందుకున్నాడు ప్రేమంచంద్. ఆరోగ్యము సహకరించక, ఉద్యోగములో వస్తున్న తరచూ బదిలీలు భరించలేక ఉద్యోగము మానేసి పూర్తికాలం రచయితగా స్థిరపడ్డాడు.
ప్రేంచంద్ కి బాల్యములోనే వివాహమైంది. కాని అది బలవంతపు వివాహము, అయిష్ట వివాహము అనేవారు. పెద్దలు చేసిన పెళ్ళిని ఆయన అంగీకరించలేదు. ఆమెతో సంసారము చెయ్యలేదు. ఈ లోగా పేపర్లో ఒక ప్రకటన చూశారు. బాల్యములోనే వివాహవైధవ్యము సంభవించిన 11 యేళ్ళ బాలికను వివాహమాడేందుకు అభ్యుదయభావావు కలిగిన యువకుడు కావాలి అనేది ఆ ప్రకటన. అది చూసి ప్రేమ్‌చంద్ స్పందించాడు. తాను చేసుకుంటానని ముందుకు వెళ్ళాడు .. ఆ విధముగా " శివరాణీదేవి "ని ఇష్టపడి పెళ్ళిచేసుకున్నాడు. తనకు ఇంతకుముందు పెళ్ళి అయిన విషయము చెప్పలేదు. సమాజపు కట్టుబాట్లు తెంచే ప్రయత్నము చేశాడు.
సాహితీ జీవనం
విద్యాశాఖలో ఇన్‌స్పెక్టర్ గా పనిచేస్తూ రచనలు చేస్తూ ఉండేవారు. రచయితగా మంచి గుర్తింపు వచ్చింది. 1920 లో వచ్చిన సహాయనిరాకరణ ఉద్యమంలో గోరఖ్ పూర్ లో గాంధీజీ చేసిన ప్రసంగానికి ప్రభావితుడై ప్రభుత్వ ఉద్యోగము వదిలేసి పూర్తిస్థాయి రచయితగా ప్రెస్ పెట్టుకొని, పత్రికలు నడుపుతూ జీవితం గడిపేవారు. 250 కథలు, 12 నవలలు రచించాడు.
సమాజములోని లోటుపాట్లను, స్త్రీలకు జరుగుతున్న అన్యాయాలను, మూఢనమ్మకాలను నిరసిస్తూ రచనలు చేశాడు. మంచి పేరు ప్రతిస్టలు సంపాదించాడు. రెండవ భార్యకు తన మొదటి వివాహము గురించి తెలిసింది. ఆ విషయము మీద ఇద్దరూ వాదులాడుకున్నారు. వారి సంసారములో వాదులాటలు సామాన్యము అయినా వారిద్దరి మధ్యా ప్రేమ, అనురాగము అధికము. ప్రేంచందను వదిలి శివరాణీదేవి దూరంగా ఉండేందుకు ఒక్క క్షణము ఇష్టపడేదికాదు. ప్రేంచంద్ కూడా అంతే. ఏ మాత్రము నలతగా అనిపించినా ఆమెను పక్కన కూర్చోపెట్టుకొని తన జీవితంలోని విషయాలు ఆమెకు చెపుతుండేవారు. భర్తకున్న అనారోగ్య సమస్యలు, జీర్ణకోశ సమస్యలు ఆమెకు ఆందోళన కలిగిస్తూఉండేవి. ఎంతో శ్రద్ధ తీసుకొని చూసుకుంటూ తన సాహిత్యసేవా, పత్రిక సేవా నడపడములో సహకరిస్తూ ఉండేవారు.
ప్రేమ్‌చంద్ 1935 లో జ్వరము బాధపడుతూ పత్రికకు సంపాదకీయము రాయడము మొదలు పెట్టగానే భార్య అభ్యంతరము పెట్టింది. అందుకు ఆయన " రాణీ నువ్వు పొరపడుతున్నావు . నేను నాకు నచ్చిన పని చేయుచున్నాను . ఇందులో నాకు ఆనందము దొరుకుతుంది. ఇది ఒకరకమైన మత్తును కలిగిస్తుంది. కాని ఇది చెడుపని కాదు. నేను దీపం వంటి వాడిని ... వెలుతురును ఇస్తాను, ఆ వెలుతురు ఇతరులు లాభానికి వాడుకుంటారో, నష్టపోతారో నాకు సంబంధము లేదు . " అన్న తర్వాత ఇక ఆమె అడ్డు చెప్పలేదు. నాటి నుండి ఆయన ఆరోగ్యము తగ్గడము మొదలు పెట్టింది.
మున్షీ అనే పేరు తడబాటు
అసలు పేరు ధనపత్ రాయ్ శ్రీవాస్తవ అయినప్పటికీ, హిందీ సాహిత్యంలో అతనికి పేరు ప్రేమ్‌చంద్ అనే పేరుతో వచ్చింది. తొలినాళ్ళలో ఉర్దూ రచన చేస్తునప్పుడు నవాబ్ రాయ్ అనే పేరు వాడారు. అతని తండ్రి అజైబ్ రాయ్ ఇంకా తాత గురు సహాయ్ రాయ్. వీటిలో మున్షీ అనే పేరు ఆయన జీవితంలో ఎక్కడా ప్రస్తావించబడలేదు.
ఆయనకు ఈ పేరు 'హన్స్'(హంస) పత్రికలో పనిచేయడం వల్ల వచ్చింది. మహాత్మా గాంధీ స్ఫూర్తితో ప్రేమ్‌చంద్‌ ప్రముఖ పండితుడు, రాజకీయ నాయకుడు అయిన కన్హయ్యలాల్ మాణిక్‌లాల్ మున్షీ(కె.ఎం.మున్షీ) తో కలిసి హిందీలో 'హన్స్' అనే ఒక పత్రికను తీసుకొచ్చారు. వీళ్ళిద్దరూ దీనికి సంపాదకులు. కె.ఎం.మున్షీ గారు ప్రేమ్ చంద్ కంటే పేరులో, విషయాల పరిజ్ఞానంలో, వయసులో పెద్ద అవ్వడంతో, పత్రికలో సంపాదకులుగా ప్రేమ్‌చంద్‌ కంటే ముందుగా కె.ఎం.మున్షీ గారి పేరు రాయాలని నిర్ణయించుకున్నారు. అందుకు పత్రిక ముఖచిత్రంలో మున్షీ-ప్రేమ్‌చంద్ అని పడేది.
పత్రిక కొన్నాళ్ళ తరువాత మూతపడినా, హన్స్ పేరు, దాని సంపాదకులు 'మున్షీ-ప్రేమ్‌చంద్' ప్రజలకు బాగానే గుర్తు ఉండారు. తరువాత ప్రేమ్‌చంద్ సొంత రచనల గుండా పెద్ద పేరు తెచ్చుకున్నారు. అటే కె.ఎం.మున్షీ తన సొంత గుజరాతీకి మప్పితం అవ్వడంతో హిందీ సాహిత్య సంఘంలో ఆయన పేరు తగ్గింది. దీని వల్ల 'మున్షీ-ప్రేమ్‌చంద్' అనేది ప్రేమ్చంద్ అనే ఒక్క వ్యక్తి పేరనే అపోహ వచ్చింది.
ఈ అపార్థామే నేటికీ వార్తాపత్రికలలో, పుస్తకాలలో, రకరకాల మాధ్యమాలలో వచ్చేసింది. దీనికి బ్రిటిష్ వారి ఆంక్షల కారణంగా, హన్స్ కాపీలు తేలికగా అందుబాటులో లేకపోవడమే ప్రధాన కారణం. కాలక్రమేణా, ప్రేమ్ చంద్ కె.ఎం.మున్షీ కంటే ఎక్కువ ప్రజాదరణ పొంది వారి మున్షీ పేరును గ్రహించాడు. ఇది ప్రేమ్‌చంద్ విజయానికి నిదర్శనంగా కూడా భావించవచ్చు.
అనారోగ్యము, మరణము
1936 లో ' గోదాన్‌ ' అచ్చు అయింది. మంగళసూత్రమనే మరో నవలను ఆలోచిస్తున్నారు. కాని ఆరోగ్యము సహకరించలేదు. తన ఆరోగ్యము వలన భార్య బాధపడుతుందని ఆయనకు దిగులు. రక్తపు వాంతులు అయ్యాయి. ఆమె సుభ్రము చేసింది. పక్కన వచ్చికూర్చుని నుదుటిమీద చెయ్యివేసి ఉంచమని భార్యను కోరాడు. ఆమె కంటనీరుతో అలాగే కూర్చుంది. నీకు తెలియకుండా దాచిన రహస్యాలను చెబుతాను విను. " నా మొదటి వివాహం తర్వాత మరో స్త్రీ నా జీవితం లోకి ప్రవేశించింది. నిన్ను పెళ్ళిచేసుకున్నాక కూడా ఆమెతో నా సంబంధం కొనసాగింది. అలాగే నీకు చెప్పకుండా కొందరికి డబ్బులు ఇచ్చి, ఆ అప్పును తీర్చేందుకు కథలు రాసేవాడిని " ఇలా తాను చేసిన తప్పులను ఒప్పుకోవడము మొదలు పెట్టాడు. నిజానికి అవన్నీ భార్యకు తెలుసు. అయినా ఆయన కోసము వాటిని తెలియనట్టుగానే ఉంది. ఆ విషయము ప్రేంచంద్ కి అర్ధమయ్యేసరికి భార్య శివరాణీదేవి మీద గౌరవం, ప్రేమ పెరిగిపోయింది.
అన్నీ తెలిసి నన్ను నిలదీయని నీ హృదయం ఎంత ఉన్నతమైనదో ఈ రోజు గ్రహించాను. నాకిప్పుడు ఎక్కువ కాలము బ్రతకాలని ఉంది నాకోసము కాదు ... నా భార్యకోసము ... ఆమె మహాత్యాగి. ఆమెతో కలిసి మరికొంతకాలము ఉండాలనివుంది. నన్ను బ్రతికించు. వచ్చే జన్మలో కూడా ఈమెనే నా అర్ధాంగిగా చెయ్యి ... కనీసము నా ఈ చివరి ప్రార్థనన్నా ఆలకించు ... అని తనలోతాను సణుగుతున్నారు. మనము ఎవరికీ ఏ అపకారము చెయ్యలేదు. భగవంతుడు మన మొర తప్పక ఆలకిస్తాడు. రాణీ,, నువ్వు నాపక్కనే ఉండు. ఎక్కడికీ వెళ్ళకు. నువ్వు ఉంటే నాకు ధైర్యముగా ఉంటుంది. నీకు చెప్పాలకున్న విషయాలు పూర్తిగా చెప్పగలుగుతాను. ఇది జరిగిన రెండవరోజూ అంటే 1936, అక్టోబర్ 8 న విరోచనమైంది. రాణి శుభ్రం చేద్దామనుకుంటుండగానే ఆయన శరీరము చల్లబడింది. ప్రాణాలు గాలిలో కలిసిపోయాయి. 56 సంవత్సరాలకే ఆ మహా రచయిత జీవితం అంతమైంది.
దిక్షా పంత్(నటి)
దిక్షా పంత్ ఒక భారతీయ చలన చిత్ర నటి.ఆమె ఎక్కువగా తెలుగు సినిమాలలో నటించింది. ఆమె బిగ్‌బాస్ తెలుగు మొదటి సీసన్‌లో వైల్డ్‌కార్డ్ ఎంట్రి ద్వారా ప్రవేసించి 63వ రొజున వైదొలగింది. ఆమె హార్మొన్స్ ,ఒక లైలా కోసం వంటి చిత్రాలలో నటించింది. గోపాల గోపాల చిత్రంతొ గుర్తింపు పొందింది.
పందెం కోడి - 2
పందెం కోడి 2 2018లో విడుదలైన తెలుగు సినిమా. ఈ సినిమాలో విశాల్‌, కీర్తి సురేష్‌, రాజ్‌ కిరణ్‌, వరలక్ష్మీ శరత్‌కుమార్‌ ప్రధాన పాత్రల్లో నటించారు. ఈ సినిమా 18 అక్టోబర్ 2018న విడుదలైంది.
కథ
రాయ‌ల‌సీమ‌లోని ఒక ప్రాంతంలోని వాళ్లంతా క‌ల‌సి ప్ర‌తీ యేడూ వీర‌భ‌ద్రుడి జాత‌ర జ‌రుపుకోవ‌డం ఆన‌వాయితీ. ఓ జాత‌ర‌లో జ‌రిగిన చిన్న‌ గొడ‌వ‌ ఆ ఊర్ల మ‌ధ్య చిచ్చు రేపుతుంది. భ‌వానీ (వ‌ర‌ల‌క్ష్మి) త‌న భ‌ర్త‌ని కోల్పోతుంది. దాంతో ప‌గ‌తో ర‌గిలిపోయిన భ‌వానీ త‌న భ‌ర్త‌ని చంపిన గోపీనీ, అత‌ని వంశాన్నీ నాశ‌నం చేయాల‌ని శ‌ప‌థం పూనుతుంది. ఏడేళ్ల నుంచి వీర‌భ‌ద్రుని జాత‌ర జ‌ర‌క్కుండా ఆపేస్తుంది.రాయ‌ల‌సీమ క‌రువుతో అల్లాడిపోతుంది. అక్క‌డ వ‌ర్షాలు ప‌డాలంటే వీర‌భ‌ద్రుణ్ని శాంతింప‌జేయాల‌ని, అలా జ‌ర‌గాలంటే జాత‌ర చేయాల‌ని రాజారెడ్డి (రాజ్ కిరణ్) నిర్ణ‌యించుకుంటాడు.ఇలాంటి సమయంలో అతని కొడుకు బాలు (విశాల్) తిరిగి సొంత ఊరికి వస్తాడు. మ‌రి ఈసారైనా జాత‌ర స‌వ్యంగా జరిగిందా? లేదా అనేదే మిగతా సినిమా కథ.
జితేంద్ర సింగ్
డాక్టర్ జితేంద్ర సింగ్ జమ్మూ కాశ్మీరు రాష్ట్రానికి చెందిన రాజకీయ నాయకుడు. ఆయన 2014లో లోక్‌సభ సభ్యుడిగా ఎన్నికై 2014లో ఎన్డీయే ప్రభుత్వంలో తొలిసారి కేంద్రమంత్రిగా పనిచేసి అనంతరం 2019లో నరేంద్ర మోదీ మంత్రివర్గంలో శాస్త్ర సాంకేతిక శాఖ (స్వతంత్ర), భూ శాస్త్ర సహాయ (స్వతంత్ర), ప్రజా ఫిర్యాదులు, పెన్షన్లు, అణుశక్తి,అంతరిక్ష శాఖల మంత్రిగా బాధ్యతలు నిర్వహిస్తున్నాడు.
మూలాలు
వర్గం:1956 జననాలు
చించోలి (బుజుర్గ్)
చించొలి (బుజుర్గ్), తెలంగాణ రాష్ట్రం, నిర్మల్ జిల్లా, సారంగాపూర్‌ మండలంలోని గ్రామం.
గణాంక వివరాలు
2011 భారత జనగణన గణాంకాల ప్రకారం ఈ గ్రామం 762 ఇళ్లతో, 3013 జనాభాతో 1629 హెక్టార్లలో విస్తరించి ఉంది. గ్రామంలో మగవారి సంఖ్య 1410, ఆడవారి సంఖ్య 1603. షెడ్యూల్డ్ కులాల సంఖ్య 500 కాగా షెడ్యూల్డ్ తెగల సంఖ్య 205. గ్రామం యొక్క జనగణన లొకేషన్ కోడ్ 570097 .పిన్ కోడ్: 504110.
విద్యా సౌకర్యాలు
గ్రామంలో ప్రభుత్వ ప్రాథమిక పాఠశాలలు రెండు, ప్రభుత్వ ప్రాథమికోన్నత పాఠశాల ఒకటి, ప్రభుత్వ మాధ్యమిక పాఠశాల ఒకటి ఉన్నాయి.సమీప బాలబడి నిర్మల్లో ఉంది.సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల నిర్మల్లోను, ఇంజనీరింగ్ కళాశాల ఆర్మూర్లోనూ ఉన్నాయి. సమీప వైద్య కళాశాల ఆదిలాబాద్లోను, మేనేజిమెంటు కళాశాల, పాలీటెక్నిక్‌లు నిర్మల్లోనూ ఉన్నాయి. సమీప వృత్తి విద్యా శిక్షణ పాఠశాల, అనియత విద్యా కేంద్రం, దివ్యాంగుల ప్రత్యేక పాఠశాల నిర్మల్లో ఉన్నాయి.
ప్రభుత్వ వైద్య సౌకర్యం
చించొలి (బుజుర్గ్)లో ఉన్న ఒక ప్రాథమిక ఆరోగ్య ఉప కేంద్రంలో డాక్టర్లు లేరు. పారామెడికల్ సిబ్బంది ఒకరు ఉన్నారు. ఒక పశు వైద్యశాలలో ఒక డాక్టరు, పారామెడికల్ సిబ్బంది ఒకరు ఉన్నారు.
సమీప సామాజిక ఆరోగ్య కేంద్రం, ప్రాథమిక ఆరోగ్య కేంద్రం గ్రామం నుండి 5 నుండి 10 కి.మీ. దూరంలో ఉన్నాయి. అలోపతి ఆసుపత్రి, కుటుంబ సంక్షేమ కేంద్రం గ్రామం నుండి 5 నుండి 10 కి.మీ. దూరంలో ఉన్నాయి. మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. ప్రత్యామ్నాయ ఔషధ ఆసుపత్రి, డిస్పెన్సరీ, సంచార వైద్య శాల గ్రామం నుండి 10 కి.మీ. కంటే ఎక్కువ దూరంలో ఉన్నాయి.
ప్రైవేటు వైద్య సౌకర్యం
గ్రామంలో4 ప్రైవేటు వైద్య సౌకర్యాలున్నాయి. డిగ్రీ లేని డాక్టర్లు నలుగురు ఉన్నారు.
తాగు నీరు
గ్రామంలో కుళాయిల ద్వారా శుద్ధి చేయని నీరు సరఫరా అవుతోంది. బావుల నీరు కూడా అందుబాటులో ఉంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది.
పారిశుధ్యం
మురుగునీరు బహిరంగ కాలువల ద్వారా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా కూడా ప్రవహిస్తుంది. మురుగునీటిని శుద్ధి ప్లాంట్‌లోకి పంపిస్తున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
చించొలి (బుజుర్గ్)లో సబ్ పోస్టాఫీసు సౌకర్యం ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామానికి 5 నుండి 10 కి.మీ. దూరంలో ఉన్నాయి. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామానికి 5 నుండి 10 కి.మీ. దూరంలో ఉన్నాయి.
గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. వ్యవసాయం కొరకు వాడేందుకు గ్రామంలో ట్రాక్టర్లున్నాయి. ప్రైవేటు బస్సు సౌకర్యం, ఆటో సౌకర్యం మొదలైనవి గ్రామానికి 5 నుండి 10 కి.మీ. దూరంలో ఉన్నాయి. రైల్వే స్టేషన్ గ్రామం నుండి 10 కి.మీ.కి పైబడిన దూరంలో ఉంది.
జాతీయ రహదారి, జిల్లా రహదారి గ్రామం గుండా పోతున్నాయి. రాష్ట్ర రహదారి, ప్రధాన జిల్లా రహదారి గ్రామం నుండి 5 నుండి 10 కి.మీ. దూరంలో ఉన్నాయి. గ్రామంలో తారు రోడ్లు, కంకర రోడ్లు, మట్టిరోడ్లూ ఉన్నాయి.
మార్కెటింగు, బ్యాంకింగు
గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. ఏటీఎమ్, వ్యవసాయ పరపతి సంఘం గ్రామం నుండి 5 నుండి 10 కి.మీ. దూరంలో ఉన్నాయి. రోజువారీ మార్కెట్ గ్రామం నుండి 5 నుండి 10 కి.మీ. దూరంలో ఉంది. వాణిజ్య బ్యాంకు, సహకార బ్యాంకు గ్రామం నుండి 10 కి.మీ.కి పైబడిన దూరంలో ఉన్నాయి. వారం వారం సంత, వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉన్నాయి.
ఆరోగ్యం, పోషణ, వినోద సౌకర్యాలు
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. శాసనసభ పోలింగ్ కేంద్రం, జనన మరణాల నమోదు కార్యాలయం ఉన్నాయి. ఆటల మైదానం గ్రామం నుండి 5 నుండి 10 కి.మీ. దూరంలో ఉంది. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 5 నుండి 10 కి.మీ. దూరంలో ఉన్నాయి.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 5 గంటల పాటు వ్యవసాయానికి, 13 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
భూమి వినియోగం
చించొలి (బుజుర్గ్)లో భూ వినియోగం కింది విధంగా ఉంది:
నీటిపారుదల సౌకర్యాలు
చించొలి (బుజుర్గ్)లో వ్యవసాయానికి నీటి సరఫరా కింది వనరుల ద్వారా జరుగుతోంది.
ప్రధాన పంటలు
వరి, ప్రత్తి, పసుపు
మంచికంటి రాంకిషన్ రావు
మంచికంటి రాంకిషన్‌ రావు (అక్టోబరు 11, 1917 - ఫిబ్రవరి 8, 1995) తెలంగాణ రాష్ట్రానికి చెందిన సీనియర్‌ కమ్యూనిస్టు (రైతుసంఘం) నాయకులు, మాజీ శాసనసభ్యులు.
జననం
రాంకిషన్‌ రావు కృష్ణాజిల్లా, నందిగామ తాలూకా, పెనుగంచిప్రోలులో పర్సా రామానుజరావు, సీతమ్మ దంపతులకు 1917 అక్టోబరు 11 న జన్మించారు.